Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 608/13/8802	Košice I, 29.1.2014
EEČ : 2-63-63-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach a inde v dobe od mesiaca jún 2013 až do novembra 2013 si neplnil pravidelne svoju vyživovaciu povinnosť voči svojim deťom XXXXX, nar. XXXXX a XXXXX, nar. XXXXX hoci mu táto  vyplýva priamo zo zákona o rodine č. 36/2005 Z. z. ako aj z rozsudku Okresného súdu Košice I, sp. zn. 10C 83/2010 zo dňa 13.04.2011, právoplatný dňa 23.05.2011, v ktorom je zaviazaný prispievať na výživu XXXXX sumou 65,-€ mesačne vždy do 15-teho dňa v mesiaci vopred k  rukám XXXXX a z rozsudku Okresného súdu Košice I, sp. zn. 22P 45/2003 zo dňa 23.04.2004, právoplatný dňa 04.01.2005, v ktorom je zaviazaný prispievať na výživu XXXXX sumou 65,-€ mesačne vždy do 15-teho dňa v mesiaci vopred k  rukám XXXXX, čím takto na obe deti dlhuje výživné vo výške 780,-€

lebo zanikla trestnosť činu

Odôvodnenie:
	Policajt OO PZ XXXXX uznesením sp. zn. XXXXX zo dňa 24.10.2013 začal trestné stíhanie a následne uznesením zo dňa 29.11.2013 vzniesol obvinenie XXXXX pre prečin zanedbania povinnej výživy podľa § 207 ods. 1  Trestného zákona, ku ktorému malo dôjsť tak, ako je to uvedené vo výrokovej časti tohto uznesenia.	
V danej veci podal dňa 30.09.2013 XXXXX, nar. XXXXX trestné oznámenie na svojho otca XXXXX, pre neplatenie výživného a to za obdobie od júna 2013 až do novembra 2013. 
Do spisu boli zabezpečené predmetné rozsudky  Okresného súdu Košice I sp. zn. 22P/45/2003 zo dňa 23.04.2004 a sp. zn. 10C 83/200 zo dňa 13.04.2011, rodné listy detí, potvrdenia o návšteve školy, správy o obvinenom, fotokópia dokladu o úhrade výživného, evidencia priestupkov a odpis z registra trestov.
Súčasťou spisu sú výsluchy poškodeného XXXXX č.l. 7-13, 21-29 a XXXXX č.l. 14-20, kde v jednom z nich XXXXX uviedol, že obvinený XXXXX dňa 04.12.2013 uhradil sumu vo výške 780,-€, čo vyplýva aj z poštovej poukážky, teda uhradil celé dlžné výživné.
Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písm. a/ Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 
Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona a teda  došlo k zániku trestnosti zanedbania povinnej výživy podľa § 207 ods. 1 Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať do troch dní od doručenia tohto uznesenia na  
Okresnú prokuratúru Košice I. Sťažnosť má odkladný účinok.

Mgr. Jozef Stanko
prokurátor